**MINISTERUL SĂNĂTĂȚII**

**ORDIN**

**pentru completarea Ordinului ministrului sănătății nr. 1410/2016 privind aprobarea Normelor de aplicare a Legii drepturilor pacientului nr. 46/2003**

Văzând Referatul de aprobare al Direcției generale asistență medicală din cadrul Ministerului Sănătății cu nr. ....................

având în vedere prevederile art. 24 alin. (3) din [Legea drepturilor pacientului nr. 46/200](javascript:OpenDocumentView(85775,%201609793);)3, cu modificările şi completările ulterioare,

în temeiul prevederilor art. 7 alin. (4) din Hotărârea Guvernului nr. 144/2010 privind organizarea și funcționarea Ministerului Sănătății, cu modificările și completările ulterioare,

ministrul sănătății emite următorul

**ORDIN:**

**Art. I.** – Ordinul ministrului sănătății nr. 1410/2016 privind aprobarea Normelor de aplicare a Legii drepturilor pacientului nr. 46/2003, publicat în Monitorul Oficial al României, Partea I, nr. 1009 din 15 decembrie 2016, se completează după cum urmează:

1. La articolul 11, după alineatul (2) se introduc 3 noi alineate, alineatele (3) – (5), cu următorul cuprins:

”(3) În situaţia în care pacientul s-a aflat în imposibilitatea de a-şi exprima acordul prevăzut la alin. (2) şi a intervenit decesul acestuia, datele consemnate în foaia de observație a pacientului,  rezultatele investigaţiilor, diagnosticul, prognosticul, tratamentul, etc., pot fi furnizate, la cerere, următoarelor persoane, în ordinea de mai jos:

a) soţului supravieţuitor;

b) descendenţilor;

c) ascendenţilor/tutorilor;

d) rudelor în linie colaterală până la al patrulea grad inclusiv.

(4) Situaţiile de imposibilitate de a-şi exprima acordul prevăzut la alin. (3) sunt apreciate și consemnate de medicul curant în foaia de observație.

(5) Persoanele prevăzute la alin. (3) vor depune la conducerea unităţii sanitare o declaraţie pe propria răspundere, al cărei model este prevăzut în anexa nr. 6 la prezentele norme.

2. După anexa nr. 5 se introduce o nouă anexă, anexa nr. 6, al cărui cuprins este prevăzut în anexa la prezentul ordin.

**Art. II. -** Prezentul ordin se publică în Monitorul Oficial al României, Partea I.

**p. MINISTRUL SĂNĂTĂȚII**

**SECRETAR DE STAT**

**CĂTĂLIN VIȘEAN**

**ORDIN**

**pentru completarea Ordinului ministrului sănătății nr. 1410/2016 privind aprobarea Normelor de aplicare a Legii drepturilor pacientului nr. 46/2003**

|  |  |  |  |
| --- | --- | --- | --- |
| **STRUCTURA INIȚIATOARE:** | Data | | Semnătură șefului  structurii |
| Direcția generală asistență medicală  Director general: Costin ILIUȚĂ |  | |  |
| **STRUCTURI AVIZATOARE:** | Data solicitării  avizului | Data obținerii  avizului | Semnătură șefului  structurii |
| Direcția generală juridică  Serviciul avizare acte normative  Șef serviciu: Dana-Constanța EFTIMIE  Director general: Ionuț Sebastian IAVOR |  |  |  |
| SECRETAR GENERAL  Alexandru-Mihai BORCAN |  |  |  |

Anexa

(Anexa nr. 6 la OMS nr. 1410/2016)

**MODELUL**

**formularului de solicitare a datelor medicale cu caracter personal**

**(în situația în care pacientul s-a aflat în stare de imposibilitate de a-și exprima acordul privind desemnarea unei persoane care să aibă acces la datele medicale personale)**

|  |
| --- |
| Către ............................................................................. |
| (denumirea instituţiei medicale) |
| Subsemnatul, ......................................................., cod numeric personal ....................................., în calitate de   1. Soţ /soție supravieţuitor /supraviețuitoare - DA / NU ; 2. descendent fiu / fiică - DA / NU ; 3. ascendenţilor/tutorilor (mama / tata) - DA / NU ;       IV. rudelor în line colaterală - grad I - DA / NU ;  V. - grad II - DA / NU ;  VI. – grad III - DA / NU ;  VII - grad IV - DA / NU.  al pacientului ………………………………………decedat în data de ………………………………  internat în cadrul unității sanitare în perioada…………………………………..vă solicit prin prezenta |
|  |
| să îmi furnizaţi, în copie, următoarele documente medicale referitoare la starea de sănătate a pacientului…………..:  …………………………………  …………………………………  …………………………………  Față de cele de mai sus, declar pe proprie răspundere, că nu există o cerere similară acesteia întocmită  de către un aparținător consemnată într-o poziție ierarhică superioară celei notate de subsemnatul/subsemnata la poziția……..    De asemenea, declar că nu există o cerere contrară prezentei exprimată de către aparținătorii consemnați la punctele I-VII, precum și faptul că nu există un litigiu în acest sens.  În caz contrar celor declarate, îmi asum consecințele legale privind falsul in declaratii |
|  |
|  |
|  |
| DATA SEMNĂTURA |